Sekretarijat za lokalnu samoupravu i saradnju sa civilnim društvom Glavnog grada, na osnovu člana 113 stav 1 Zakona o lokalnoj samoupravi ("Službeni list Crne Gore", br. 02/18, 34/19, 38/20, 50/22, 84/22), člana 5 stav 1 tačka 5 Odluke o organizaciji i načinu rada uprave Glavnog grada ("Službeni list Crne Gore - opštinski propisi", broj 38/18, 43/18, 10/20, 36/21, 05/22, 30/23 i 42/23) i Odluke rukovodioca Službe za informacioni sistem Glavnog grada o pokretanju postupka za popunu radnog mjesta pomoćnik/ica rukovodioca/teljke Službe za informacioni sistem Glavnog grada - Podgorica broj UP I 12-100/24-46 od 13.12.2024.godine, objavljuje

**J A V N I K O N K U R S**

Za popunu radnog mjesta u Službi za informacioni sistem Glavnog grada - Podgorica:

**Pomoćnik/ica rukovodioca/teljke Službe za informacioni sistem, 1 izvršilac/teljka na vrijeme od 5 godina.**

Posebni uslovi:

* VII-1 nivo kvalifikacije obrazovanja;
* fakultet iz oblasti tehničko-tehnoloških nauka ili prirodno-matematički fakultet;
* najmanje dvije godine radnog iskustva na poslovima rukovođenja ili najmanje četiri godina radnog iskustva.

Opšti uslovi za zasnivanje radnog odnosa:

- crnogorsko državljanstvo;

- navršenih 18 godina života;

- zdravstvena sposobnost za obavljanje poslova radnog mjesta;

- propisani nivo kvalifikacije obrazovanja;

- položen stručni ispit za rad u državnim organima;

- da nije osuđivan za krivično djelo koje ga čini nedostojnim za rad u državnom organu.

Dokumenta koja podnosi kandidat/kinja:

* svojeručno potpisanu prijavu na slobodno radno mjesto u kojoj se navodi JMB i saglasnost sa obradom ličnih podataka u svrhu sprovođenja oglasa za popunu radnog mjesta (<https://podgorica.me/sekretarijat-za-lokalnu-samoupravu-i-saradnju-sa-civilnim-drustvom/obrasci-za-preuzimanje/>
* CV(<https://podgorica.me/sekretarijat-za-lokalnu-samoupravu-i-saradnju-sa-civilnim-drustvom/obrasci-za-preuzimanje/>
* dokaz o završenom nivou kvalifikacija obrazovanja;
* uvjerenje o položenom stručnom ispitu za rad u državnim organima **(radni odnos može zasnovati i lice bez položenog stručnog ispita, pod uslovom da isti položi u roku od jedne godine od dana zasnivanja radnog odnosa);**
* uvjerenje ili potvrda o potrebnom radnom iskustvu u nivou kvalifikacije obrazovanja koje se traži oglasom;
* ovjerena fotokopija biometrijske lične karte **(da ovjerena kopija nije starija od 6 mjeseci).**

|  |
| --- |
| **DIPLOMA ILI UVJERENJE O STEČENOM NIVOU I VRSTI OBRAZOVANJA**  Ukoliko je oglasom ili konkursom za radno mjesto propisam VII-1 nivo kvalifikacije obrazovanja, a kandidat/kinja posjeduje diplomu ili uvjerenje o stečenom stepenu Bachelor (BSc) i diplomu ili uvjerenje o stečenom stepenu specijaliste (Spec.Sci) ili diplomu ili uvjerenje o stečenom stepenu master (MSc) **neophodno je da dostavi obije diplome ili uvjerenja, kako bi se vrednovale u odnosu na propisane uslove.**  Takođe, kandidat/kinja je u obavezi da dostavi rješenje o priznanju inostrane obrazovne isprave i izjednačavanju kvalifikacija, ukoliko je obrazovanje stekao/la van Crne Gore. |

|  |
| --- |
| **UVJERENJE ILI POTVRDA O POTREBNOM RADNOM ISKUSTVU**  Uvjerenje ili potvrda o potrebnom radnom iskustvu obavezno treba da sadrži sledeće podatke:   * period (od….do) u kojem je lice steklo radno iskustvo kod poslodavca; * zvanje i poslove na kojima je radilo; * nivo kvalifikacije obrazovanja koji se traži za vršenje poslova koje je lice obavljalo.   Ukoliko kandidat/kinja radno iskustvo dokazuje volonterskim radom potrebno je da dostavi:   * potvrdu o volontiranju koja sadrži podatke o periodu (od….do), nivou kvalifikacije obrazovanja u kojem je lice steklo volontersko iskustvo, kao i zvanje i poslove koje je obavljalo; * ugovor o volonterskom radu; * uredno popunjenu volontersku knjižicu. |

Dokumenta koja pribavlja javnopravni organ po službenoj dužnosti:

* uvjerenje da kandidat/kinja nije osuđivan/a za krivično djelo koje ga/je čini nedostojnim za rad u državnom organu;

Provjera kompetencija, znanja i sposobnosti kandidata/kinje izvršiće se u roku od 30 dana od dana sačinjavanja liste kandidata koji ispunjavaju uslove oglasa, o čemu će se kandidati obavijestiti preko internet stranice Glavnog grada najkasnije 5 dana prije provjere shodno Uredbi o kriterijumima i bližem načinu sprovođenja provjere znanja, sposobnosti, kompetencija i vještina za rad u državnim organima ("Službeni list Crne Gore", broj 50/18).

Prijavu i CV sa dokumentacijom kandidat/kinja podnosi u originalu ili ovjerenoj kopiji, preko arhive Glavnog gradauUl. Njegoševa 20 u zatvorenoj koverti, u roku od 15 dana od dana objavljivanja javnog oglasa na adresu**:**

**Glavni grad Podgorica – Sekretarijat za lokalnu samoupravu i saradnju sa civilnim društvom, Ul. Vuka Karadžića 16 - Podgorica, sa naznakom za: Javni oglas – radno mjesto na koje se kandidat prijavljuje.**

**Neblagovremene, nepotpune i neuredne prijave neće se razmatrati.**

**NAPOMENA:**

Uvjerenje o zdravstvenoj sposobnosti podnosi isključivo izabrani/a kandidat/kinja i to u roku od osam dana od dana dostavljanja odluke o izboru kandidata.

Kontakt osoba: Predrag Đurović, tel. 020/447-189, 020/447-192, 020/447-193 i 020/447-180.